MP Result 2019: मध्य प्रदेश बोर्ड 10वीं और 12वीं का रिजल्ट 15 मई को होगा जारी, इतने बजे कर पाएंगे चेक  
एमपी बोर्ड का रिजल्ट 15 मई को जारी होगा.
10वीं और 12वीं का रिजल्ट एक साथ आएगा.
करीब 18 लाख स्टूडेंट्स ने परीक्षा दी थी.
मध्य प्रदेश बोर्ड रिजल्ट 2019 (MP Board Result 2019) 15 मई को जारी कर दिया जाएगा. 10वीं और 12वीं दोनों कक्षाओं का रिजल्ट (MP Board Result) एक साथ 15 मई को सुबह 11 बजे जारी किया जाएगा. एमपी बोर्ड की परीक्षाओं का रिजल्ट (MP Board 10th Result) MPBSE की ऑफिशियल वेबसाइट mpbse.nic.in और mpresults.nic.in पर जारी किया जाएगा. ऑफिशियल वेबसाइट के अलावा स्टूडेंट्स अपना रिजल्ट (MP Board 12th Result) indiaresults.com पर जाकर चेक कर पाएंगे. इसके अलावा स्टूडेंट्स बिना इंटरनेट के भी अपना रिजल्ट (MP Result 2019) चेक कर पाएंगे. स्टूडेंट्स को रिजल्ट चेक करने के लिए बस एक एसएमएस करना होगा. मध्य प्रदेश बोर्ड की 10वीं की परीक्षा 1 मार्च से 27 मार्च तक आयोजित की गई थी. वहीं, 12वीं की परीक्षा का आयोजन 2 मार्च से 2 अप्रैल तक किया गया था. 10वीं में साढ़े 11 लाख से अधिक और 12वीं में साढ़े सात लाख से अधिक स्टूडेंट्स ने परीक्षा में भाग लिया था. 10वीं और 12वीं की परीक्षा राज्य के 7000 केंद्रों पर हुई थी. बता दें कि रिजल्ट (MP Board 10th, 12th Result) आने के बाद ऑफिशियल वेबसाइट क्रैश भी हो सकती है. लेकिन स्टूडेंट्स को परेशानी नहीं होगी क्योंकि वे थर्ड पार्टी वेबसाइट या फिर एसएमएस की मदद से रिजल्ट चेक कर सकते हैं. 

mpbse.nic.in
mpresults.nic.in
indiaresults.com
examresults.net